stanford-oval/wikipedia huggingface dataset:
Sinipotkurikukka

| Sinipotkurikukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Verbenakasvit Verbenaceae
Suku::  Potkurikukat Petrea
Laji::  volubilis
Kaksiosainen nimi
 Petrea volubilis  L. 
Katso myös
   Sinipotkurikukka Wikispeciesissä   Sinipotkurikukka Commonsissa 
Infobox OKNimi-testi OK: 
Sinipotkurikukka (Petrea volubilis) on kookas, ainavihanta ja näyttäväkukkainen köynnöskasvi.
Ulkonäkö ja koko

Vahva ja nopeakasvuinen sinipotkurikukka kasvaa yli 10-metriseksi köynnökseksi. Varret ovat paksuja ja köysimäisiä. Lehdet ovat vastakkaisia ja jopa 25 cm pitkiä. Muodoltaan ne ovat soikeita, ehytlaitaisia ja pinnaltaan hiekkapaperimaisia. Lehtien väri vaihtelee syvänvihreästä harmaanvihreään. Tähdenmuotoiset kukat ovat 15–30 cm pitkinä, näyttävännäköisinä terttuina. Kukan verhiö on halkaisijaltaan 3–4 cm, verholehtiä on viisi. Verhiö on väriltään violetti, vaalean purppuranpunainen tai lähes puhtaansininen. Verhiön keskellä on lyhytikäinen, pieni syvänsininen tai purppuranvärinen kuppimainen teriö. Terälehdet putoavat varhain, mutta verholehdet säilyvät pitkään. Sinipotkurikukka kukkii monta kertaa vuodessa, sykleissä keväällä, kesällä ja syksyllä. Kasvin hedelmä on kaksikivinen luumarja, jota suojaa kovettunut verhiö.
Levinneisyys

Sinipotkurikukka on alun perin kotoisin Väli-Amerikasta.
Käyttö

Sinipotkurikukkaa kasvatetaan kukkiensa takia koristekasvina trooppisilla ja subtrooppisilla alueilla.
Aiheesta muualla

Finto: Kassu – Kasvien suomenkieliset nimet: Sinipotkurikukka (Petrea volubilis)
ITIS: Petrea volubilis (englanniksi)
Kukkiva sinipotkurikukka.
Sisowath Sirik Matak

Sisowath Sirik Matak
Prinssi Sisowath Sirik Matak (22. tammikuuta 1914 – 21. huhtikuuta 1975) oli kambodžalainen kuninkaallinen.
Sirik Matak syntyi Phnom Penhissa. Vuonna 1941 ranskalaiset viranomaiset jättivät hänet huomiotta kuninkaanvalinnassa ja kuninkaaksi tuli hänen 18-vuotias serkkunsa, prinssi Norodom Sihanouk.
18. maaliskuuta 1970 Sirik Matak avusti pääministeri kenraali Lon Nolia vallankaappauksessa, jossa kuningas syrjäytettiin. Sirik Matak sai itse pitää varapääministerin asemansa. Syrjäytetty kuningas tuki kuitenkin hallitusta vastaan taistelevia punakhmerejä, jotka valtasivat pääkaupungin heinäkuussa 1975. Lon Nol erosi 1. huhtikuuta 1975 ja pakeni maasta. YK:n lähettiläs John Gunter Dean tarjosi Khmertasavallan korkeille viranomaisille turvapaikkaa, mutta Sirik Matak, Long Boret ja Lon Nolin veli Lon Non kieltäytyivät. Punakhmerit teloittivat heidät 21. huhtikuuta 1975 Phnom Penhissa.
Sispony

Sisponyn kylää
Sispony on kylä Andorrassa La Massanan pitäjässä. Kylässä oli 847 asukasta vuoden 2018 arvioiden mukaan. Se sijaitsee 1 360 metrin korkeudella merenpinnasta.
Sissel Kyrkjebø

| Sissel Kyrkjebø |
| --- | --- |

Henkilötiedot
Syntynyt: 24. kesäkuuta 1969 (ikä 55) Bergen, Norja
Ammatti:  laulaja
Muusikko
Taiteilijanimi:  Sissel
Aktiivisena:  1986–
Tyylilajit:  ooppera
Levy-yhtiöt:  Nippon Columbia, Decca Records ja Universal Music Group 
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Sissel Kyrkjebø (tunnettu myös nimellä Sissel, s. 24. kesäkuuta 1969 Bergen, Norja) on norjalainen laulaja. Hän tuli kansainvälisesti tunnetuksi esiinnyttyään vuoden 1986 Eurovision laulukilpailun väliaikanumerossa. Parhaiten hänet kuitenkin tunnetaan Olympiahymnin laulamisesta vuoden 1994 talviolympialaisissa Norjan Lillehammerissa, duetoistaan Plácido Domingon, Charles Aznavourin, José Carrerasin, Neil Sedakan, Warren G:n, Josh Grobanin ja The Chieftainsin kanssa sekä osallisuudesta Titanic-elokuvan ääniraitaan. Hän myös dubbasi Pienen merenneidon Arielin puhe- ja lauluäänen norjaksi ja ruotsiksi, minkä lisäksi hän toimi tanskankielisessä versiossa Arielin lauluäänenä.
Wikimedia Commonsissa on kuvia tai muita tiedostoja aiheesta .
Ympyriäinen (Kuhmoinen, Pukarankulma)

| Ympyriäinen |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°38′26″N, 24°51′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Käyräjärveen 
Järvinumero:  35.764.1.012
Mittaustietoja
Pinnankorkeus:  133,7 m  
Rantaviiva:  0,406 km  
Pinta-ala:  1,014 ha  
Saaria:  ei saaria 
 fiYmpyriäinen 
Ympyriäinen on Pirkanmaalla Kuhmoisten Pukarankulmalla sijaitseva lampi.
Maantietoa

Lammen pinta-ala on 1,0 hehtaaria ja se on 150 metriä pitkä ja 100 metriä leveä. Se sijaitsee Pukarankulmalta 1,5 kilometriä luoteeseen ja se kuuluu pieneen järviketjuun, joka alkaa Saarijärvestä ja päättyy Mutasiin. Lammella ei ole kartan mukaan saaria. Sen rantaviivan pituus on 400 metriä ja sen rannat ovat metsämaata. Rannat ovat autiot, vaikka lähellä sijaitsee entinen Kauniston maatila.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pukarajärven alueeseen (35.764) se kuuluu. Lammen vedenpinnan korkeus on 133,7 metriä mpy. Sen kautta laskee Nuoliaisesta tuleva oja, joka jatkaa Käyräjärveen.
Historiaa

Vuoden 1965 peruskartassa lammen länsi- ja pohjoispuolella oli peltoa. Vuoden 1986 peruskartassa peltoa oli enää lammen pohjoispuolella.
Spetsofai

| Spetsofai |
| --- | --- |
 Lautasellinen spetsofaita.
Alkuperä
Alkuperämaa:  Kreikka
Tiedot
Ruokalaji:  pääruoka
Tyyppi:  muhennos
Pääainesosat:  makkara, tomaatti, paprika
Spetsofai (kreik. σπετσοφάι, spetsofái, myös σπετζοφάι, spetzofái tai σπεντζοφάι, spentzofái) on kreikkalainen muhennos, joka tehdään erilaisista mausteisista maalais- ja kylämakkaroista (χωριάτικα λουκάνικα, choriátika loukánika) tomaattikastikkeessa. Lisäksi ruokaan tulee paprikaa ja joskus myös munakoisoa. Joissakin resepteissä käytetään myös punaviiniä. Ruokalajin nimen alkuperä on italian kielen sanassa spezzatino, ”muhennos”, ja sen loppuosan fái viittaa kreikan kielessä syömiseen.
Spezi

Spezi on Brauhaus Riegelen Saksan Augsburgissa omistaman virvoitusjuoman tuotemerkki. Spezi on yleinen tavaramerkki, ja nimeä käytetään yleisterminä colan ja appelsiinin soodaseokselle useimmissa saksankielisissä maissa.
200P/Larsen

| 200P/Larsen> Löytäminen |
| --- | --- |
Löytäjä:  Jeff Larsen
Löytöpäivä:  3. marraskuuta 1997
Muut nimet:  200P/2008 L1, 200P/1997 V1
Kiertorata
Apheli:  6,56 AU
Periheli:  3,31 AU
Isoakselin puolikas:  4,93 AU
Eksentrisyys:  0,330
Kiertoaika:  10,96 a
Inklinaatio:  12,09°
Edellinen periheli:  16. elokuuta 2008
Seuraava periheli:  3. elokuuta 2019
200P/Larsen on Jeff Larsenin vuonna 1997 löytämä komeetta. Se kiertää Aurinkoa keskimäärin 4,93 AU:n etäisyydellä ja kuuluu Jupiterin ryhmän komeettoihin.
Sigurd von Koch

Sigurd von Koch
Richert Sigurd Valdemar von Koch (28. kesäkuuta 1879 Tukholma – 16. maaliskuuta 1919 Ornö) oli ruotsalainen säveltäjä, pianisti ja musiikkikriitikko.
Yksityiselämä

Kochin isä oli upseeri, kirjailija Richert von Koch ja äiti Agathe von Koch. Kochin sisaruksia olivat poliitikko Halfred von Koch, matemaatikko Helge von Koch, kuvataiteilija Ebba von Koch ja kuvataiteilija Frances Wachtmeister.
Koch oli vuodesta 1904 naimisissa taiteilija Karin "Kaju" von Kochin (o.s. Magnell) kanssa. Kochin poika oli säveltäjä Erland von Koch.
Aiheesta muualla

IMSLP: nuotteja
Güler Duman

Güler Duman, 2023
Güler Duman (s. 30. kesäkuuta 1967 Istanbul, Turkki) on turkkilainen kansanmusiikkitaiteilija, lauluntekijä, säveltäjä, juontaja ja musiikinopettaja. 1980-luvun alusta lähtien hänestä on tullut yksi turkkilaisen kansanmusiikin menestyneimmistä taiteilijoista. Duman on yksi 1990-luvun myydyimmistä kansanmusiikkitaiteilijoista. Hänet valittiin Saksan kulttuuriministeriön kulttuurilähettilääksi vuonna 2008.[lähde? ]
Diskografia

Dost Garip (1980)
O Leyli Leyli (1982)
Seher Yeli (1984)
Mevlayı Seversen (1985)
Misafir Geldim (1987)
Nazlı Yara Küskünüm (1987)
Kulluk Benim Olsun Sultanlık Senin (1988)
Buldular Beni (1990)
Gül Yüzlü Sevdiğim (1991)
Duygu Pınarı (Vezrana) (1992)
Güler Duman '94 (1994)
Bu Devran (1995)
Öl Deseydin Ölmez Miydim? (1997)
Yolcuyum Bu Dağlarda (2002)
Türküler Dile Geldi (2009)
Yüreğimden Yüreğinize (2012)
Yüreğimden Yüreğinize Sazım (2017)
Shikishima-luokka

| Shikishima-luokka |
| --- | --- |
 Piirros luokan aluksista

Tekniset tiedot
Uppouma:  15 088–15 241 t
Pituus:  133,5 m
Leveys:  23–23,4 m
Syväys:  8,2–8,3 m
Koneteho:  14 500 shp
Nopeus:  18 solmua
Miehistöä:  741
Aseistus
Meritorjunta:  4 × 30 cm/L40 type 41 -tykkiä (1 Armstrong 12″ Pattern G) kaksiputkisina B IV -asennuksina 28 × 6″ tykkiä 20 × 12 naulan tykkiä 8 × 3 naulan tykkiä 4 × Hotchkiss 2,5 naulan tykkiä 4 × 18″ torpedoputkea
Shikishima-luokka (jap. 敷島型戦艦) oli keisarillisen Japanin laivaston kahden taistelulaivan muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Shikishima | Thames Ironworks and Shipbuilding Company, Leamouth | 29. maaliskuuta 1897 | 1. marraskuuta 1898 | 26. tammikuuta 1900 | romutettu 1948 |
| Hatsuse | Armstrong Whitworth, Elswick | 10. tammikuuta 1898 | 27. kesäkuuta 1899 | 18. tammikuuta 1901 | upposi osuttuaan miinaan 15. toukokuuta 1904 |
Aiheesta muualla

Kuvia tai muita tiedostoja aiheesta Shikishima-luokka Wikimedia Commonsissa
Shikishima-luokan taistelulaivat
Keisarillisen Japanin laivaston alusluokat Venäjän–Japanin sodassa
| --- | --- |
Pre-dreadnought-taistelulaivat:  Fuji • Shikishima • AsahiS • MikasaS
Panssariristeilijät:  ChiyodaS • Asama • Izumo • YakumoS • AzumaS • Kasuga
Pansarikansiristeilijät:  IzumiS • Naniwa • Matsushima • Akitsushima • YoshinoS • Suma • TakasagoS • Kasagi • Niitaka • OtowaS
Panssaroimattomat risteilijät:  TakaoS • YaeyamaS • TatsutaS • MiyakoS • ChihayaS • YodoC
Hävittäjät:  Ikazuchi • Murakumo • Akatsuki • Shirakumo • Harusame • Kamikaze
Torpedoveneet:  KotakaS • Hayabusa
Tykkiveneet:  AmagiS • Kongō • Kaimon • Katsuragi • Maya • TsukushiS • BanjōS • HeienS • ŌshimaS • UjiS
Keisarillisen Japanin laivaston alusluokat ensimmäisessä maailmansodassa
| --- | --- |
Dreadnought-taistelulaivat:  Fusō • Ise • NagatoC
Pre-dreadnought-taistelulaivat:  Fuji • Shikishima • AsahiS • MikasaS • Katori • Satsuma • Kawachi
Taisteluristeilijät:  Tsukuba • Ibuki • Kongō
Panssariristeilijät:  ChiyodaS • Asama • Izumo • YakumoS • AzumaS • Kasuga
Pansarikansiristeilijät:  Naniwa • Matsushima • AkitsushimaS • Suma • Kasagi • Niitaka • OtowaS • ToneS • Chikuma
Hävittäjät:  Ikazuchi • Murakumo • Akatsuki • Shirakumo • Harusame • Kamikaze • Umikaze • Sakura • Urakaze • Kaba • Isokaze • Momo • Enoki • Kawakaze • MomiC • MinekazeC
Torpedoveneet:  Hayabusa
Sukellusveneet:  K • L
Sissel Rønbeck

| Sissel Rønbeck> Norjan liikenneministeri |
| --- | --- |
 Jaglandin hallitus 25. lokakuuta 1996 – 17. lokakuuta 1997  
Edeltäjä:  Kjell Opseth
Seuraaja:  Odd Einar Dørum
Norjan ympäristöministeri
 Brundtlandin II hallitus 9. toukokuuta 1986 – 16. lokakuuta 1989  
Edeltäjä:  Rakel Surlien
Seuraaja:  Kristin Hille Valla
Norjan kuluttaja- ja hallintoministeri
 Nordlin hallitus ja Brundtlandin I hallitus 8. lokakuuta 1979 – 14. lokakuuta 1981  
Edeltäjä:  Kirsten Myklevoll
Seuraaja:  Astrid Gjertsen
Suurkäräjäedustaja
 Oslon vaalipiiri 1981–1993  
AUF:n puheenjohtaja
 1975–1977  
Edeltäjä:  Rune Gerhardsen
Seuraaja:  Thorbjørn Jagland
Henkilötiedot
Koko nimi:  Sissel Marie Rønbeck
Syntynyt: 24. toukokuuta 1950 (ikä 74) Hammerfest, Norja
Tiedot
Puolue:  Työväenpuolue
Sissel Marie Rønbeck (s. 24. toukokuuta 1950 Hammerfest) on norjalainen työväenpuolueen poliitikko. Hän on istunut suurkäräjillä vuosina 1981–1993 ja toiminut Norjan kuluttaja- ja hallintoministerinä 1979–1981, ympäristöministerinä 1986–1989 sekä liikenneministerinä 1996–1997. Vuosina 1975–1977 hän oli puolueensa nuorisojärjestön AUF:n puheenjohtaja.
Aiheesta muualla

Sissel Rønbeck Norjan suurkäräjien verkkosivuilla (norjaksi)
Shikishima

| Shikishima / 敷島 |
| --- | --- |
 Shikishima

Aluksen vaiheet
Rakentaja:  Thames Ironworks and Shipbuilding Company, Lontoo
Kölinlasku:  29. maaliskuuta 1897
Laskettu vesille:  1. marraskuuta 1898
Palveluskäyttöön:  26. tammikuuta 1898
Poistui palveluskäytöstä:  romutettiin 1948
Tekniset tiedot
Uppouma:  15 453 t
Pituus:  133,5 m (kokonaispituus) 126,5 m (vesilinja)
Leveys:  23 m
Syväys:  8,29 m
Koneteho:  25 Belleville-höyrykattilaa, mäntähöyrykoneet: 14 500 hv
Nopeus:  15 kn
Miehistöä:  836
Aseistus
Aseistus:  4 × 30 cm/L40 type 41 -tykkiä (1 Armstrong 12″ Pattern G) kaksiputkisina BIV-asennuksina 20 × 12 paunan QF-tykkiä 2 × 3″ ilmatorjuntatykkiä (vuodesta 1917) 6 × 3 paunan tykkiä 6 × 2,5 paunan tykkiä 4 × 450 mm torpedoputkea
Shikishima (jap. 敷島) oli keisarillisen Japanin laivaston Shikishima-luokan pre-dreadnought-taistelulaiva. Yhdessä viiden muun taistelulaivan (Yashima, Fuji, Hatsuse, Asahi ja Mikasa) kanssa alus muodosti Japanin päätaistelulinjan Venäjän–Japanin sodassa vuosina 1904–1905.
Taustaa

Vuosien 1894–1895 Kiinan–Japanin sodan jälkimainingeissa Venäjä painosti Japania palauttamaan Liaotungin niemimaan takaisin Kiinalle, minkä seurauksena Japani alkoi kasvattaa omaa sotilasmahtiaan tulevien uhkien varalta. Japani aloitti vuonna 1896 kymmenvuotisen laivastonrakennusprojektin valmistaakseen kuusi taistelulaivaa ja kuusi panssaroitua risteilijää.
Valmistus

Shikishima tilattiin Britanniasta Thames Ironworks and Shipbuilding Companylta Blackwallista vuonna 1897. G. C. Macrow suunnitteli aluksen, joka oli käytännössä Britannian kuninkaallisen laivaston Majestic-luokan aluksen paranneltu versio. Sen köli laskettiin 29. maaliskuuta 1897 ja alus laskettiin vesille 1. marraskuuta 1898. Alus valmistui 26. tammikuuta 1900.
Palvelus

Shikishima osallistui Venäjän–Japanin sotaan ja vaurioitui 9. helmikuuta 1904 Port Arthurin taistelussa. Lisäksi se otti osaa Yalu-joen taisteluun ja Tsushiman salmen taisteluun, jossa alukseen osui kymmenen kranaattia. Alus palveli ensimmäisessä maailmansodassa Japanin kotivesillä ja vuonna 1919 laiva modernisoitiin.
Alus uudelleenluokiteltiin 1. syyskuuta 1921 ”ensimmäisen luokan rannikkopuolustuslaivaksi”. Samalla se siirrettiin sukellusveneiden koululaivaksi. Laivasta poistettiin vuonna 1923 aseistus ja se poistettiin alusluettelosta Washingtonin laivastosopimuksen mukaisesti. Alus luokiteltiin 1. huhtikuuta kuljetusalukseksi. Se pysyi Sasebossa asunto- ja koululaivana.
Shikishima kellui yhä Tyynenmeren sodan jälkeen ja oli välttänyt yhdysvaltalaisten ilmahyökkäykset. Alus ei kuitenkaan ollut liikkunut omin voimin yli kahteen vuosikymmeneen, ja lopulta se romutettiin vuonna 1948 Sasebossa.
Sienivuokot

| Sienivuokot |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Alaluokka::  Kukkakorallit Hexacorallia
Lahko::  Sienivuokot Corallimorpharia  Stephenson, 1937
Heimot ja suvut
 Corallimorphidae Corallimorphus  Corynactis  Ricordea  Actinodiscidae Actinodiscus  Discosoma 
Katso myös
   Sienivuokot Wikispeciesissä   Sienivuokot Commonsissa 
Infobox OKNimi-testi OK: 
Sienivuokot (Corallimorpharia) ovat meressä eläviä sienen (etenkin suppilovahveron) muotoisia selkärangattomia, merivuokkojen lähisukulaisia.
Sienivuokot jaetaan kahteen heimoon ja neljään sukuun.
Riutta-akvaariossa ne ovat paljon helppohoitoisempia kuin merivuokot. Ne lisääntyvät suvuttomasti, muodostavat laajoja mattoja ja saattavat viihtyessään levitä rikkaruohojen lailla. Sienivuokot ovat halpoja, ja niitä on monen värisiä ja muotoisia (sileitä ja karvaisia; sinisiä, punaisia, vihreitä ja ruskeita). Ne vaativat runsaasti valoa ja heikon virtauksen.
Silence!

| Silence! Petteri Sariola |
| --- | --- | --- |

Studioalbumin tiedot
 Julkaistu: syyskuu 2007
 Tuottaja(t): Jyri Sariola
 Tyylilaji: kansanmusiikki, rock
 Levy-yhtiö: Plastinka Records
Petteri Sariolan muut julkaisut
|   | Silence! 2007 | Phases 2009 |
Silence! on kitaristi Petteri Sariolan debyyttialbumi. Se julkaistiin vuonna 2007, jolloin Sariola oli 22-vuotias. Albumin kappaleet ovat Sariolan sävellyksiä lukuun ottamatta kappaletta ”Without you”, jonka ovat tehneet Raphael Saadio, A. Wiggins ja K. Wooten. Kappaleet ”Silence” ja ”Train” Petteri Sariola on tehnyt yhdessä Jyri Sariolan kanssa. Jyri Sariola on myös tuottanut, nauhoittanut ja miksannut albumin. Lisäksi hän soittaa muutamissa kappaleissa rumpuja ja kosketinsoittimia sekä laulaa taustoja kappaleessa ”Without you”. Albumilla on mukana myös basisti Timo Tuppurainen kappaleissa ”Silence” ja ”Train”.
Kappaleet

Stomp
Silence
Valve 1
Prime
Without You
Valve 2
Untitled Blues
Valve 3
Train
Mothersong
Arvostelut

Soundi:
Sissel

| Sissel |
| --- | --- |
Vastineita eri kielissä:  Cicely, Cissel, Sissela, Sissil, Sidsel
Nimen alkuperä:  Cecilia
Infobox OKNimi-testi OK: 
Sissel on naisen etunimi. Se on Cecilia-nimen norjalainen muunnos.
Sisselin nimipäivä on Norjan almanakassa 22. marraskuuta. Suomessa etunimi Sissel on vuoteen 2023 mennessä annettu yhteensä alle 10 miehelle ja alle 58 naiselle.
Tunnettuja Sissel-nimisiä

Sissel Kyrkjebø (s. 1969), norjalainen laulaja
Sissel Rønbeck (s. 1950), norjalainen työväenpuolueen poliitikko
Sissel Tolaas (s. 1961), norjalainen hajutaiteilija
Sokos Hotel Presidentti

| Original Sokos Hotel Presidentti |
| --- | --- |
 Hotelli Presidentti Eteläisen Rautatiekadun puolelta, Arkadiankadulta kuvattuna.
Osoite:  Eteläinen Rautatiekatu 4 00100 Helsinki
Sijainti:  Kamppi
Rakennustyyppi:  Hotelli
Valmistumisvuosi:  1980
Suunnittelija:  Jaakko Kontio Kalle Räike Seppo Kilpiä
Julkisivumateriaali:  hiekkapuhallettu betoni messinkilevy 
Kerrosluku:  8 
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Original Sokos Hotel Presidentti on Helsingin Kampissa sijaitseva hotelli, joka kuuluu Sokos Hotels -ketjuun. Se sijaitsee Kampin keskuksen pohjoispuolella ja käsittää kokonaan Salomonkadun, Olavinkadun, Eteläisen Rautatiekadun ja Jaakonkadun välisen korttelin.
Hotellin avasi käyttöön 11. syyskuuta 1980 tasavallan presidentti Urho Kekkonen yhdessä pääministeri Mauno Koiviston kanssa. Arkkitehtien Jaakko Kontio, Kalle Räike ja Seppo Kilpiä suunnittelema hotelli oli valmistuessaan Pohjoismaiden toiseksi suurin.
Alkuaan Presidentti oli osuusliike Elannon omistama ja kuului vuodesta 1986 Ramada-ketjuun. Hotellin yhteydessä toimi Raha-automaattiyhdistyksen omistama kasino Casino Ray vuosina 1991–2004, kunnes se muutti Rautatientorille ja sai nimekseen Casino Helsinki. Rakennuksen pohjakerroksessa toimi Kosmos-Filmin enimmäkseen neuvostoliittolaisia elokuvia esittäneet elokuvasalit Kosmos 1 ja 2, joissa oli yhteensä liki 500 istumapaikkaa. Tilat on muutettu auditorioksi.
Elannon ja Helsingin osuuskaupan liiketoimintojen yhdistyessä HOK-Elannoksi Presidentti tuli osaksi S-ryhmän Sokotel-yhtiön Sokos Hotels -ketjua vuonna 2005. Mittava peruskorjaus ja huoneuudistus tehtiin vuosina 2016–2018. Taiteilija Paola Suhosen suunnittelema huonekonsepti ilmentää joka kerroksessa eri tavoin suomalaisuutta.
Original Sokos Hotel Presidentti on yksi suurimmista Helsingin kokous- ja tapahtumahotelleista ja sen yhteydessä toimivat myös Bistro Manu ja Pub Adjutantti.
Historia

Aikaisemmin hotellin paikalla oli Turun kasarmin muonavarasto ja hevostalli. Myöhemmin alueen eteläosa oli Helsingin linja-autoaseman lähtölaiturialueena ja pohjoisosassa oli huoltoasema, jonka paikalle muodostettiin uusi hotelli Presidentin kortteli. Hotellin rakennuttajina olivat osuusliike Elanto, Polar-rakennusyhtiöt, Rakennustyöläisten liitto ja kommunistien omistama matkatoimisto Lomamatkat Oy.
Hotellin betonijulkisivu ei ollut julkisivulautakunnan Kampin alueelle antamien ohjeiden mukainen, mutta se toteutui silti. Arkkitehtiopiskelijat kritisoivat hotellin ja muun Kampin alueen rakentumista pelkästään liiketaloudellisin eikä lainkaan sosiaalisin perustein.
Aiheesta muualla

Kuvia tai muita tiedostoja aiheesta Sokos Hotel Presidentti Wikimedia Commonsissa
1224

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Fransiskus Assisilainen sai stigmoja
Napolin yliopisto perustettiin
Viimeiset arabit ajettiin Sisiliasta
Šiauliain lääni

| Šiauliain lääni Šiaulių apskritis |
| --- | --- |
 Ventajoki Papilėssa
 Lippu:  Vaakuna
 Šiauliain läänin sijainti Liettuassa
Valtio:  Liettua
Hallinto:  
 – hallinnollinen keskus:  Šiauliai
Pinta-ala:  8 540 km²
Väkiluku (2016):  276 329
 – väestötiheys:  32,4 as./km²
Lyhenteet:  
 – ISO 3166:  LT-SA
Šiauliain lääni (liett. Šiaulių apskritis) on yksi Liettuan kymmenestä läänistä. Lääni sijaitsee pohjoisessa Liettuassa ja sen keskus on Šiauliai. Siellä on arviolta 276 329 asukasta (vuonna 2016) ja sen pinta-ala on 8 540 neliökilometriä.
Aluejako

Akmenėn kunnallispiiri
Joniškisin kunnallispiiri
Kelmėn kunnallispiiri
Pakruojisin kunnallispiiri
Radviliškisin kunnallispiiri
Šiauliain kaupunkikunta
Šiauliain kunnallispiiri
Aiheesta muualla

Kuvia tai muita tiedostoja aiheesta Šiauliain lääni Wikimedia Commonsissa
Liettuan läänit ja kunnallispiirit
| --- | --- |
Alytus:   Alutys  Druskininkai  Varēna  Lazdijai 
Kaunas:   Birštonas  Jonava  Kaišiadorys  Kaunas  Kaunasin kaupunkikunta  Kēdainiai  Prienai  Raseiniai 
Klaipėda:   Klaipėdan kaupunkikunta  Klaipėdan kunnallispiiri  Kretinga  Neringa  Palangan kaupunkikunta  Skuodas  Šilutė 
Marijampolė:   Kalvarija  Marijampolėn kunta  Šakiai  Vilkaviškis  Kazlų Rūdan kunta 
Panevėžys:   Biržai  Kupiškis  Panevėžysin kaupunkikunta  Panevėžysin kunnallispiiri  Pasvalys  Rokiškis 
Šiauliai:   Akmenė  Joniškis  Kelmė  Pakruojis  Radviliškis  Šiauliain kaupunkikunta  Šiauliain kunnallispiiri 
Tauragė:   Jurbarkas  Pagėgiai  Šilalė  Tauragė 
Telšiai:   Mažeikiai  Plungė  Rietavas  Telšiai 
Utena:   Anykščiai  Ignalina  Utena  Visaginasin kaupunkikunta  Zarasai  Molėtai 
Vilna:   Elektrėnai  Šalčininkai  Širvintos  Švenčionys  Trakai  Ukmergė  Vilnan kaupunkikunta  Vilnan kunnallispiiri
Shikarpur

| Shikarpur |
| --- | --- |
 Kaupunkikuvaa.
 Shikarpur
 Koordinaatit: 27°57′N, 68°39′E 
Valtio:  Pakistan
Provinssi:  Sindh
Väkiluku (2017):  196 158
Infobox OKVirheellinen NIMI-arvo: 
Shikarpur (urduksi ‏شِکارپُور‎, Śikārpūr; sindhiksi شِڪارَپُور) on kaupunki Pakistanin Sindhin provinsissa. Aikanaan kaupungilla oli huomattava asema kauppareitillä kohti Keski-Aasiaa ja Persiaa, mutta 1800-luvulla se taantui pienemmäksi paikalliskeskukseksi. Sen asukasluku oli vuoden 2017 väestönlaskennan mukaan 196 158.
Maantiede

Shikarpur sijaitsee Pakistanin Sindhin provinsin pohjoisosassa Shikarpurin piirikunnassa.